cyanic-selkie/wikianc huggingface dataset:
கணித நிறுவல்
கணிதத்தில் கணித நிறுவல் என்பது, அத்துறையின் வரையறைகளுக்கு உட்பட்ட வகையில், கணிதவியல் கூற்று ஒன்றை ஏற்றுக்கொள்ளத்தக்க வகையில் நிறுவதாகும். இங்கு, நிறுவல் என்பது தருக்க அடிப்படையில் உய்த்தறியும் ஒரு முறை யே. ஓர்வுகள் அல்லது செய்முறைகள் வழியாகப் பெறப்படுவது அல்ல. அதாவது, ஓர் எடுகோள், ஒரு விதிவிலக்குக் கூட இல்லாமல் அது பயன்படுத்தப்படும் எல்லாச் சூழல்களுக்கும் உண்மை என்பதை, நிறுவல் விளக்கவேண்டும். இதற்கு விவாதத்தின்போது முன்பே நிறுவிய கூற்றுகளான தேற்றங்களைப் பயன்படுத்தலாம். கொள்கையளவில், எந்தவொரு நிறுவலையும் நுண்மையாகத் தொடர்ந்து சென்றால், அது முடிவில் அடிப்படை நடைமுறை உண்மைகளான அடிக்கோள்களில் முடிவதைக் காணலாம். , இது ஆனால் ஏற்கெனவே ஏற்ற உய்த்தறியும் விதிகளைப் பின்பற்றி அமையும். . நிறுவல்கள் என்பன அறுதிநிலை கொணர்முறை அல்லது விரிமுறை ஏரணத்துக்கான எடுத்துகாட்டுகள் ஆகும். இவை புலனறிவுச் சான்றுகள், விவாதங்களில் இருந்தும் பகுத்தறிவுக்கு உகந்த எதிர்பார்ப்புகளாகிய முடிவுறாத விரிநிலை ஏரணத்தில் இருந்தும் பாகுபடுத்திப் பார்த்தல் வேண்டும். நிறுவல் என்பது அனைத்துச் சூழல்களிலும் உண்மையாகும் கூற்றாக விளக்கப்படவேண்டும். சில நிறுவப்பட்ட நேர்வுகளை மட்டும் கருதக்கூடாது. சரியாக இருக்கக்கூடும் என நம்பப்படும் ஆனால் நிறுவப்படாத ஒரு கூற்று, ஊகம் எனப்படும்.
நிறுவல் தருக்கத்தைப் பயன்படுத்துகிறது எனினும், வழமையாக இயல்பான மொழியும் பயன்படுத்தப்படுகின்ற காரணத்தால் நிறுவலில் ஓரளவு மயக்க நிலையும் (ambiguity) காணப்படுவதுண்டு. உண்மையில் எழுத்துமூலக் கணிதத்தில் பெரும்பாலான நிறுவல்கள் முறைசாராத் தருக்கத்தைப் (informal logic) பயன்படுத்துகின்றன. தூய முறைசார் நிறுவல்கள் நிறுவல் கோட்பாட்டில் கையாளப்படுகின்றன. முறைசார்ந்த நிறுவலுக்கும், முறைசாரா நிறுவலுக்கும் இடையிலான வேறுபாடு தற்காலத்திலும், முன்னரும் கைக்கொள்ளப்பட்ட கணிதச் செயல்முறைகள் பற்றிய பல ஆய்வுகளுக்கு வித்திட்டுள்ளது. கணித மெய்யியல், நிறுவல்களில் மொழியினதும், தருக்கத்தினதுமான பங்களிப்புகளைக் கருத்தில் எடுத்துக்கொள்கிறது.
சொற்பிறப்பியல்
"proof" எனும் ஆங்கிலச் சொல் ஓர்தல் அல்லது சோதித்தல் எனும் பொருள்கொண்ட probare இலத்தீனச் சொல்லில் இருந்து வந்ததாகும். பின்னதை நேரடியாகச் சார்ந்த ஆங்கிலச் சொற்களாக "probe", "probation", "probability" ஆகியவை அமைகின்றன. எசுப்பானிய மொழி சார்ந்த probar  எனும்சொல்முகர், சுவை, தொடு, ஓர் (சோதி) என்பனவாகும். இதாலிய மொழி சார்ந்த provare என்பதன் பொருள் முயல் (வி) என்பதாகும். செருமானிய மொழி சார்ந்த probieren  என்பதும் முயல் (வி) என்பதே. "probity" எனும் ஆங்கிலச் சொல் முதலில் சட்டப்படியான சான்றளிப்பைக் குறிப்பதாக உள்ளது. அதிகாரம் வாய்ந்த ஒருவர், குறிப்பாக நிலக்கிழார் சான்றளிக்க ஏற்றவராகக் கருதப்பட்டார். சான்றளிப்பது அவரது அதிகார வரம்புக்கு விடப்பட்டுள்ளது. எனவே புற புலனறிவு சார்ந்த சான்றேதும் கருதப்படவில்லை.
வரலாறு
கணித நிறுவலுக்கு முன்பு படங்கள், ஒப்புமைகள் போன்ற உய்த்தறியும் கருவிகளைப் பயன்படுத்தும் உண்மைகாண்திற விவாதங்கள் மெய் நிறுவலில் நிலவின. ஒரு முடிவைச் செயல்முறையில் விளக்கும் எண்ணக்கரு முதலில் நில அளவையியல் எனப்பொருள்பட்ட வடிவியலில் தோன்றியிருக்க வாய்ப்புண்டு. கணித நிறுவல் முதலில் கிரேக்க கணிதவியலில் தோன்றியது. இது அப்போதைய மாபெரும் அறிவடைவாக அமைந்தது. தெலேசு (கி.மு 624–546 ), சீயோசின் இப்போக்கிரட்டீசு (கி.மு 470-410) ஆகிய இருவரும் வடிவியலில் சில தேற்றங்களை நிறுவினர். யுடாக்ச்சு (கி.மு 408–355 ), தியேடெட்டசு (கி.மு 417–369)ஆகிய இருவரும் சில தேற்றங்களை உருவாக்கினர். ஆனால், அவற்றை நிறுவவில்லை. அரிசுடாட்டில் (கி.மு 384–322) வரையறைகள் ஏற்கெனவே நிறுவிய கருத்துப்படிமங்களில் இருந்து வரையறுக்க வேண்டிய கருத்துப்படிமத்தை விளக்கவேண்டும் எனக் கூறினார். கி.மு 300 அளவில் யுக்கிளிடு இன்றும் பயன்படும் அடிக்கோளியல் முறையைப் பயன்படுத்தி கணித நிறுவலில் புரட்சி செய்தார். அடிக்கோள்களையும் வரையறுக்கப்படாத சொற்களையும் பயன்படுத்தி தேற்றங்களை கொணர்வு அல்லது பகுமுறை ஏரணத்தால் நிறுவினார்.20 ஆம் நூற்றாண்டின் இடைப்பகுதி வரை, மேலைநாடுகளில் கற்றோர் எனப்பட்டவர் எவரும் இவரது நூலாகிய அடிப்படைகள் எனும் நூலைக் கட்டாயமாகப் படித்தனர். பித்தாகோரியத் தேற்றம் போன்ற வடிவியலின் தேற்றங்கள் மட்டுமன்றி, இந்நூல் எண்சார் கோட்பாடு 2 இன் குழிப்பு வேர் அல்லது வருக்கமூலம் ஒரு பகா எண்ணே என்பதற்கான நிறுவலும் ஈரிலாத பல முதன்மை எண்கள் நிலவுகின்றன எனும் கூற்றும் அடங்கியதாய் விளங்கியது.
அடுத்த கட்ட வளர்ச்சி இடைக்கால இசுலாமியக் கணிதவியல் வழியாக ஏற்பட்டது. தொடக்கநிலைக் கிரேக்க நிறுவல்கள் வடிவியல் விளக்கங்களாக விளங்க, இசுலாமியக் கணிதவியலாலர்கள் தோற்றுவித்த எண்ணியல், இய்ற்கணிதவியல் வளர்ச்சி மிகவும் பொதுவான நிறுவல்கள் ஏற்பட வழிவகுத்தது. இவை வடிவியலை எவ்விதத்திலும் சார்ந்திருக்கவில்லை. கி.பி 10 ஆம் நூற்றாண்டில் ஈராக்கிய கணிதவியலாளராகிய அல்-ஆழ்சிமி (Al-Hashimi) எண்களுக்கான பொது நிறுவல்களைக் கோடுகளின் பெருக்கலையும் வகுத்தலையும் கருதும்போது தந்தார். இம்முறையைப் பின்பற்றி இவர் பக்க எண்கள் நிலவுதலுக்கான நிறுவலைத் தந்தார். அல்-பக்ரி ( Al-Fakhri) (1000) எனும் நூலில் அல்-கராஜி, எண்ணியல் வரிசைமுறை (எண்ணியல் தொடர்) சார்ந்த கணிதவியல் விரிதொகு உய்த்தறிமுறை நிறுவலை அறிமுகப்படுத்தினார். இவர் இந்த நிறுவலை ஈருறுப்புத் தேற்றத்தையும் பாசுகல் முக்கோணத்தின் இயல்புகளையும் நிறுவப் பயன்படுத்தினார். அல்காசன் முதன்முதலாக யூக்கிளிடிய வடிவியலின் இணை எடுகோள்களை நிறுவிட, எதிர்மறுப்பு நிறுவல் முறையை உருவாக்கினார்.
தற்கால நிறுவல் சார்ந்த கோட்பாடு, நிறுவல்களை விரிதொகு ஏரண முறையில் வரையறுத்த தரவுக் கட்டமைப்புகளாகக் காண்கிறது. இப்போது அடிக்கோள்கள் எவ்வகையிலும் எப்பொருளிலும் உண்மையெனக் கொள்ளப்படுவதில்லை; இந்நிலை, மாற்று அடிக்கோள்களின் கணத்தைச் சார்ந்து இஅணையான கணிதவியல் கோட்பாடுகளை உருவாக்க விடுகிறது அடிக்கோளியல் கணக்கோட்பாடும் யூக்கிளிடியமற்ற வடிவியலும் இத்தகைய எடுத்துக்காட்டுக் கோட்பாடுகள் ஆகும்.
இயல்பும் நோக்கமும்
நடைமுறையில் பின்பற்றுதலின்படி, நிறுவல் இயற்கை மொழியில் விவரிக்கப்படுகிறது. இங்கு நிறுவல் என்பது கேட்போர் ஏற்கும்படி, ஒரு கூற்றின் உண்மையை விளக்கும் சீரிய விவாதம் ஆகும். இங்கு சீரியநிலை என்பதன் செந்தரம் முழுமை வாய்ந்ததல்ல. அது வரலாறு முழுக்க மாறிக்கொண்டே வந்துள்ளது. பல்வேறு குழுவுக்குப் பல்வேறு வேறுபட்ட நிறுவல் தரப்படலாம். இது ஏற்பு பெற அக்குழுவின் சீரியநிலைப் பொருளில் கூற்றுகள் அமையவேண்டும்; குழப்பமான விவாதமும் முழுமையற்றவையும் அக்குழுவால் ஏற்கப்படாது.
நேரடி நிறுவல்
நேரடி நிறுவலில், அடிக்கோள்கள், வரையறைகள், முன்பே நிறுவப்பட்ட தேற்றங்கள் என்பன தருக்க முறையில் ஒன்றிணைக்கப்படுகின்றன. எடுத்துக்காட்டாக, இரண்டு இரட்டை முழுஎண்களின் கூட்டுத்தொகை எப்பொழுதும் இரட்டை எண்ணே என நிறுவுவதற்கு நேரடி நிறுவல் முறையைப் பயன்படுத்தலாம்.
இந்த நிறுவல், இரட்டைப்படை முற்றெண்களின் வரையறையையும், கூட்டல், பெருக்கல் ஆகிய இருவினைகளின் முடிதல் சார்ந்த முற்றெண்களின் இயல்புகளையும் பகிர்மையையும் (distributivity) பயன்படுத்துகிறது.
எதிர்நிலைப்பாட்டு நிறுவல்
எதிர்நிலைபாட்டு நிறுவல்  "if pசரியென்றால் அப்போது q சரியாகும்" எனும் முடிவை "  q சரியில்லை என்றால்  அப்போது p யும்சரியல்ல" எனும் முற்கோளில் இருந்து பெறுகிறது. பின்கூற்று முன்னதன் எதிர்நிலப்பாட்டுக் கூற்றாகும் (The statement "if not q then not p" is called the contrapositive of the statement "if p then q"). எடுத்துகாட்டாக, எதிர்நிலைப்பாட்டு நிறுவலை, தரப்பட்ட முற்றெண் x எனில், x^2 இரட்டைப்படை எனில், அப்போது x இரட்டைப்படையாகும் என நிறுவப் பயன்படுத்தலாம்:
எதிர்மறுப்பு நிறுவல்
எதிர்மறுப்பு நிறுவல் முறையில், ஒரு கூற்று உண்மையானது என்பதை நிறுவ, அக்கூற்று உண்மையில்லை என எடுத்துக்கொண்டு, அதன் விளைவாக ஏற்கனவே நிறுவப்பட்ட வேறு கூற்றுகளில் ஏரண முரண்பாடு ஏற்படுவதைச் சுட்டிக்காட்டுவதன் மூலம் கூற்று உண்மையாகத்தான் இருக்க வேண்டும் என நிறுவப்படுகிறது. இது மறைமுக நிறுவல் அல்லது முரண்பாட்டு நிறுவல் எனவும் அழைக்கப்படுகிறது.எதிர்மறுப்பு நிறுவல் சார்ந்த மிகவும் புகழ்பெற்ற எடுத்துகாட்டு \sqrt{2} என்பது ஒரு பகா எண் என்பதாகும்:
வெளி இணைப்புகள்
பகுப்பு:கணித நிறுவல்கள்
தாவர வளர்மாற்றம்
' தாவர வளர்மாற்றம்'
தாவர வளர்ச்சி என்பது அமைப்பு உருவம் மற்றும் முதிர்ச்சி ஆகும். தாவர வளர்ச்சி பற்றி படிப்பானது தாவர உள்ளமைப்பு மற்றும் தாவர செயலியல் மற்றும் தாவர புற அமைப்பியல் தொடர்புடையதாகும்.
தாவரம் வளரும் போது புதிய திசுக்கள் வாழ்நாள் முழுவதும் ஆக்குத்திசுக்கள்(மொிஸ்டம்) என்ற உறுப்புகள் மூலம் தோற்றுவிக்கின்றது. இது தாவரத்தின் நுனிப்பகுதி மற்றும் முதிர்ச்சி திசுக்கள் இடையே தாவரத்தின் நுனிப்பகுதி மற்றும் முதிர்ச்சி திசுக்கள் இடையே அமைந்துள்ளது.
உயிருள்ள தாவரம் எப்போதும் கருவின் திசுப்பகுதியில் உருவாகிறது. ஆனால் விலங்கின் தரு கருவின் ஆரம்பத்தில் மட்டுமே உருவாகிறது. எப்போதும் விலங்கின் உருவாக்கம் முட்டையில் இருந்து உருவாகிறது. விலங்கின் உடல் உறுப்புகள் வளரும் மற்றும் அதிகம் முதிர்ச்சி பெறும்.
தாவரத்தின் ஒருங்கிணைந்த செயல்பாடுகள் ஒன்றுக்கு மேற்பட்ட தனித்த பகுதியின் வளர்ச்சி ஆகும். ஒட்டுமொத்த திசுக்களின் செயல்பாடுகள் ஒட்டுமொத்த பல செல்களின் பண்புகளின் தனித்த பகுதிகள் ஆகும்.
வளர்ச்சி
தாவரங்கள் வளர்ச்சி என்பது ஒற்றை செல்களால் ஆன சைகோட் மூலம் தோன்றுகிறது. இந்த சைக்கோட் என்பது கருமுட்டை மற்றும் விந்து செல்களின் இணைவு மூலம் தாேன்றுகிறது. தாவர கருவின் வளர்ச்சி என்பது ஸைக்கோட் செல்கள் பெருக்கமடைவதன் மூலம் உருவாகிறது.
References
Bäurle, I; Laux, T (2003). "Apical meristems: The plant's fountain of youth". BioEssays. 25 (10): 961–70. . doi:10.1002/bies.10341. Review. Leopold, A. C. Plant Growth and Development, page 183. (New York: McGraw-Hill, 1964).
Brand, U; Hobe, M; Simon, R (2001). "Functional domains in plant shoot meristems". BioEssays. 23 (2): 134–41. . doi:10.1002/1521-1878(200102)23:2<134::AID-BIES1020>3.0.CO;2-3. Review.
Barlow, P (2005). "Patterned cell determination in a plant tissue: The secondary phloem of trees". BioEssays. 27 (5): 533–41. . doi:10.1002/bies.20214.
Ross, S.D.; Pharis, R.P.; Binder, W.D. 1983. Growth regulators and conifers: their physiology and potential uses in forestry. p. 35–78 in Nickell, L.G. (Ed.), Plant growth regulating chemicals. Vol. 2, CRC Press, Boca Raton FL.
Jones, Cynthia S. (1999-11-01). "An Essay on Juvenility, Phase Change, and Heteroblasty in Seed Plants". International Journal of Plant Sciences. 160 (S6): 105–S111. ISSN 1058-5893. doi:10.1086/314215. Retrieved 2016-10-16.
பகுப்பு:தாவரவியல்
பியூட்டி அண்ட் த கீக்
பியூட்டி அண்ட் த கீக்  என்பது CW இல் ஒளிபரப்பான ரியாலிட்டி தொலைக்காட்சி தொடராகும். இது "அதியுச்ச சமூக ஆராய்ச்சி" என விளம்பரப்படுத்தப்பட்டுள்ளது, மேலும் இதைத் தயாரித்தவர்கள் அஷ்ட்டன் குட்சர், ஜசோன் கோல்ட்பர்க் மற்றும் நிக் சண்டோரா ஆகியோர் ஆவர்.
இந்த நிகழ்ச்சியின் முகவுரையில் "அழகானவர்கள்" உள்ள ஒரு குழுவும் (தமது அழகான தோற்றத்தில் அதீத நம்பிக்கையுள்ள இளம் பெண்கள்) "அழகற்றவர்கள்" உள்ள ஒரு குழுவும் (சமூகத்தின் சூட்சும புத்தி அல்லது தமது தோற்றத்தைவிட அறிவைவே முதன்மையாக நம்புகின்ற இளம் ஆண்கள்) உள்ளன, இக்குழுக்களிலுள்ளவர்கள் பகிரப்பட்டுள்ள 250,000 டாலர்கள் மற்றும் பிற பரிசுகளையும் தட்டிச்செல்லும்பொருட்டு போட்டியிட ஜோடிகளாக இணையாக்கப்படுகிறார்கள். (நான்காவது பருவத்தில், ஆண் "அழகானவர்", பெண் "அழகற்றவர்" என்ற ரீதியில் உள்ளடக்க இந்நிகழ்ச்சியின் சூத்திரத்தை தயாரிப்பாளர்கள் மாற்றினர். ஐந்தாம் பருவத்தில், அழகானவர்களும், அழகற்றவர்களும் ஒருவருக்கு ஒருவர் எதிராக முதலில் போட்டியிட்டனர், அத்தியாயம் மூன்று முடியும் வரை ஓர் அழகானவர் மற்றும் ஓர் அழகற்றவர் அணிகள் தேர்ந்தெடுக்கப்படவில்லை.) போட்டி நடைபெறும் காலகட்டத்தில் ஒவ்வொரு அழகான பெண்ணும் தனது அழகற்ற ஆணுடன் ஓர் அறையில் ஒன்றாக வாழ்கிறாள். ஒவ்வொரு அத்தியாயத்திலும் காண்பிக்கப்பட்ட சவால்கள் உள்ளன, முதன்மையாக கல்விசார் விஷயங்களில் ஒருவர் அழகானவர்களைச் சோதனை செய்கிறார், இன்னொருவர் அதில் போட்டியிடும் அழகற்றவர்களை அதிக பிரபலமான/சமூக ஆட்சி எல்லை பற்றி சோதனை செய்கிறார். முற்றுமுழுதான "வினாடி வினா நிகழ்ச்சி" வகையான கேள்வி பதில் அமர்வில் ஒன்றுக்கொன்று எதிராக போட்டியிடவென மொத்தமாக இரு அணிகளை சவால்களில் வெற்றி பெறுபவர்கள் தேர்தெடுக்கிறார்கள், அதோடு மிகக்குறைவான கேள்விகளுக்கு சரியான பதில்களை வழங்கியவர்கள் போட்டியிலிருந்து நீக்கப்படுகிறார்கள்.
இந்த போட்டியின் முடிவுக்கு முன்னர், போட்டியாளர்களில் பலரும் தாங்கள் வேறுபட்ட சமூக குழுவிலிருந்து வரும் நபர்களுடன் ஊடாடுவது (மற்றும் அந்த குழுவிலிருந்து நபர்களின் நடத்தை பற்றிய சாதகமான பாடங்கள்), தம்மைப்பற்றியதும் தமது சொந்த நடத்தை பற்றியதுமான சாதகமான விஷயங்கள், பொதுவில் மனிதனின் இயற்கைத் தன்மை பற்றிய சில விஷயங்கள் ஆகியவை குறித்து தாம் அதிகம் அறிந்துள்ளதாக கூறுகிறார்கள்.
பெட் ஷாப் பாய்ஸ் (உண்மையில் 1985 இல் முதலில் வெளியிடப்பட்டது) உருவாக்கியுள்ள "வாய்ப்புகள் (ஏராளமான பணம் சம்பாதிப்போம்)" என்ற கருப்பொருள் பாடலானது, பிரிட்டிஷ் மற்றும் பெல்ஜியம்-டச்சு பதிப்புகளிலும் கூட பயன்படுத்தப்படுகிறது. இந்நிகழ்ச்சியின் வர்த்தக ரீதியான விளம்பரங்கள், அமெரிக்கன் ஹை-ஃபை உருவாக்கியுள்ள "அழகற்றவர்கள் பெண்களை அடைகிறார்கள்" என்ற வேறுபட்ட கருப்பொருள் பாடலால் சிறப்பாக்கப்பட்டுள்ளது.
இரண்டாம் பருவத்தையடுத்து, செப்டம்பர் 2006ம் ஆண்டு WB மற்றும் UPN ஆகிய இரண்டுமே தமது நடவடிக்கைகளை நிறுத்தியதும், அமெரிக்க பதிப்பானது புதிதாக உருவான வலையமைப்பு CW தொலைக்காட்சி வலையமைப்பு என்பதற்கு நகர்த்தப்பட்டது. மூன்றாம் பருவத்துக்கான இரண்டு மணிநேர பருவ வெள்ளோட்டமானது CW இல் 2007, ஜனவரி 3ம் தேதி புதன்கிழமை அன்று EST இரவு 8.00 மணிக்கு ஒளிபரப்பானது. நான்காம் பருவமானது செப்டம்பர் 18 அன்று அரங்கேற்றப்பட்டது, இதனால் 2007-08 தொலைக்காட்சி பருவத்தில் CW க்காக ஒளிபரப்பப்பட்ட முதல் தொடர் BATG ஆகியது. ஐந்தாம் பருவத்துக்காக பியூட்டி அண்ட் த கீக் புதுப்பிக்கப்பட்டது, இது 2008, மார்ச் 12 அன்று முதலில் ஒளிபரப்பப்பட்டது.
ஐந்தாம் பருவமானது நிகழ்ச்சியில் புதிய ஆர்வங்களைப் பற்றவைக்கும் பொருட்டும், மேலும் பெரும்பாலும் வடிவமைப்புக்கு புதுமையான கருத்துவெளியீடுகள் சேர்த்ததன் காரணமாகவும் நிச்சயமற்ற சிறு கோளாறுகளுக்குள்ளானது. குறைந்த பிரபலமானவர்களை அழகானவர்களாகக் கொண்டு MTV இல் ஒளிபரப்ப திட்டமிடப்பட்ட ஆறாம் பருவத்துக்கான நடிப்பு 2008 அக்டோபரில் தொடங்கியது. நடிப்பானது முடிவில்லாத நீண்ட நேரத்துக்கு நிறுத்தி வைக்கப்பட்டிருந்தது.
நடிப்பு
ரிச்சர்டு நிகழ்ச்சி முழுவதுமே கிறிஸ்டல், லாரன் மற்றும் மிண்டி ஆகியோரை முத்தமிடுவதால் அவரின் தலைப்பு வெளிப்பட்டது, எனவே முதலில் வரும்போது "பெண்ணை ஒரு போதுமே முத்தமிடவில்லை", பின்னர் "ஒன்று/இரண்டு/மூன்று பெண்(களை)ணை முத்தமிட்டுள்ளார்"
குறிப்பு: உண்மையான ஜோடிகள் கிறிஸ் மற்றும் அமண்டா முதல் வார வினாடி வினா சவாலை வென்றார்கள், ஒரு அணியிலுள்ள ஜோடியை இன்னொரு அணியிலுள்ள ஜோடியுடன் மாற்றுவதற்கான அல்லது அவர்களாகவே ஜோடியை மாற்றலாம் என்ற அதிகாரம் அவர்களுக்கு வழங்கப்பட்டது. அவர்கள் பிந்தையதைத் தேர்வுசெய்து, பிராண்டன் மற்றும் திறிஸ்டின் அணியை உடைத்தார்கள்.
அழகானவர்கள் அழகற்றவர்களைச் சந்திக்கிறார்கள், பகுதி 1
முதலில் ஒளிபரப்பப்பட்டது 2007, ஜனவரி 3 அன்று
அழகற்றவர்கள் நிர்வாணமானார்கள்
முதலில் ஒளிபரப்பப்பட்டது 2007, ஜனவரி 10 அன்று
அழகானவர்கள் தமது அழகற்றவர்களை விபச்சாரத்துக்கு தயாராக்குகிறார்கள்
முதலில் ஒளிபரப்பப்பட்டது 2007, ஜனவரி 17 அன்று
அழகானவர்களும் கடற்கரையும்
முதலில் ஒளிபரப்பப்பட்டது 2007, ஜனவரி 24 அன்று
அழகற்றவர் காதல்
முதலில் ஒளிபரப்பப்பட்டது 2007, ஜனவரி 31 அன்று
பண்ணையில் இறங்குதல்
முதலில் ஒளிபரப்பப்பட்டது 2007, பெப்பிரவரி 7 அன்று
அழகான ராணியும் அழகற்ற ராஜாவும்
முதலில் ஒளிபரப்பப்பட்டது 2007, பெப்பிரவரி 14 அன்று
மாளிகையில் மேலும் ஒரு இரவைக் கழிப்பதற்கும், தனிப்பட்ட மாற்றங்களுக்குள்ளாகியுள்ள கடைசி இரண்டு அணிகள் எவை என்பதை ஆராயவும் முந்தைய நிகழ்ச்சிகளில் நீக்கப்பட்ட அனைத்து போட்டியாளர்களும் கூட்டிவரப்பட்டனர். இந்த கேள்விக்கு அவர்கள் அளிக்கும் வாக்குகளே 250,000 டாலர்கள் மாபெரும் பரிசை வென்றவரைத் தீர்மானிக்கும். பெரும்பாலான போட்டியாளர்கள், நேட் வெற்றிபெறவும் அவரின் ஜோடி செசில்லே தோல்வியடைய வேண்டுமென்றும் என்ற விருப்பங்களிற்கிடையே பிரிக்கப்பட்டிருந்தனர். வெற்றிபெறுவது மட்டுமே செசில்லேயின் நடத்தையைப் பலப்படுத்தும் என நேட் நம்பினார், கடைசியில் அவருக்கு எதிராக வாக்களிக்கும்படி போட்டியாளர்களைக் கேட்டார். இதனால் மேகன் மற்றும் ஸ்கூட்டர் 2 க்கு 7 என்ற ரீதியில் வென்றனர், பெரும்பான்மை கிடைத்ததும் மீதமான போட்டியாளர்கள் வாக்களிக்கவில்லை.
அழகானவர்களும் அழகற்றவர்களும் மீண்டும் ஒன்றுசேரல்
முதலில் ஒளிபரப்பப்பட்டது 2007, பெப்பிரவரி 21 அன்று
நிகழ்ச்சி குறித்து அவர்களின் அனுபவங்கள் மற்றும் எதிர்காலத்தில் தமக்காக சேமிக்கப்பட்டுள்ளது என்ன என்பன பற்றி பேசுவதற்காக மேகன் மற்றும் ஸ்கூட்டர் மற்றும் நீக்கப்பட்ட பிற உறுப்பினர்கள் மீண்டும் ஒன்று சேர்கிறார்கள்.
பருவம் 4
பருவம் 4 பல மாற்றங்களால் சிறப்பாக்கப்பட்டது, அதோடு அதிகூடிய முரண்பாடுடைய ஒன்றாக இருந்தது. ஒரு ஆண் அழகானவர் ஒரு பெண் அழகற்றவருடன் ஜோடியாக்கப்பட்டார், ஆனால் மீதமான ஜோடிகள் அனைத்தும் அதேபோலவே இருந்தன (அதாவது ஒரு ஆண் அழகற்றவரும் ஒரு பெண் அழகானவரும்). இந்த பருவமானது வாரம் 7 இன் சுருக்கத்தையும், எட்டு ஜோடிகளிலிருந்து பத்து ஜோடிகளாக அதிகரித்தமையையும் சிறப்பாகச் சேர்க்கப்பட்டு 8/9 அத்தியாயங்களிலிருந்து 13 க்கு நீட்டிக்கவும் பட்டது. பல அழகானவர்கள் முந்ததய நடிப்பு அனுபவத்தை கொண்டிருப்பினும் கூட, பெருமளவில் சாமின் முந்தைய அனுபவத்தை ஒத்த சில முரண்பாடுகளைத் தோற்றுவித்த வினாடி வினாவின் மூலமாக ஒரு ஜோடியை நீக்காமல் வாக்களிப்புமூலம் வெளியேற்றும் (வாரம் 8 இல் நடாலி மற்றும் ஜான்) முதலாவது பருவமாகவும் இது இருந்தது. அத்தியாயம் 6 இல், அழகற்றவர்கள் தங்கள் ஒப்பனைகளைக் கொண்டுள்ளனர்.
சவால்களும் நீக்கங்களும்
2007, டிசம்பர் 4 அன்று இறுதி அத்தியாயத்தில், டேவிட் மற்றும் ஜாஸ்மின் 250,000 டாலர்களை வென்றனர். முதல் 12 அத்தியாயங்கள் ஒளிபரப்பப்பட்டு நான்கு மாதங்களின் பின்னர், முதன்முறையாக இந்நிகழ்ச்சியில் வென்றவர் அமெரிக்கர்களின் வாக்குகளால் தீர்மானிக்கப்பட்டார். .
ஓர் அத்தியாயத்தில் காமிக்-கான் சர்வதேசம் முதன்மை பெற்றிருந்ததால், இந்த பருவமானது கோடைகாலத்தில் ஒளிபரப்பப்பட்டது.
பருவம் 5
ரீப்பர் என்னும் தொடருக்கு ஒதுக்கப்பட்ட நேரத்தில், 2008 மார்ச் 11 அன்று பருவம் 5 அரங்கேற்றப்பட்டது. முதல் மூன்று அத்தியாயங்களுக்கு, அழகானவர்கள் ஒரு குழுவாக அழகற்ற அணிக்கு எதிராக போட்டியிட்டனர். முந்தைய பருவங்களில் இருந்ததுபோல, மற்ற ஜோடிகளுக்கு எதிராக போட்டியிட மீதமாக இருந்த அழகானவர்களும் அழகற்றவர்களும் இணையாக்கப்பட்டனர்.
சவால்களும் நீக்கங்களும்
இந்த சவாலுக்காக, ஒவ்வொரு அணியினதும் ஒரு உறுப்பினர் எதிர் அணியுடன் தற்காலிகமாக இணைந்தனர். அணியானது தனது புதிய உறுப்பினரை இழந்துவிட்டால் அவ்வணி தாமாகவே நீக்கப்படும் என்பது பின்னர் கண்டறியப்பட்டது.
மீதமாக இருந்த அழகானவர்கள் அழகற்றவருடன் ஜோடியாகும்படி கேட்கப்பட்டனர். கடைசி அழகானவரான டாரா, ஜோவைத் தேர்வுசெய்தார், எனவே ஜொனாதனுக்கு ஜோடி இல்லாததால் அவர் நீக்கப்பட்டார்.
சவாலை வென்ற பின்னர், புராம் நைட் இன் உலக முதற்காட்சியில் தங்களுடன் வருபவரைத் தேர்ந்தெடுக்கும் உரிமை லெட்டிசியா மற்றும் மேட்டுக்கு வழங்கப்பட்டது, அவர்கள் ராண்டி மற்றும் கிரெக்கைத் தேர்வு செய்தனர். மீதமான நான்கு அணிகளும் அடுத்த வாரத்துக்காக நீக்கப்படும் அணியை அனுப்ப வேண்டியிருந்தது, அழகற்றவர் ட்ராக் ஃபேஷன் ஷோ போட்டியின் பின், டாரா மற்றும் ஜோ தேர்வுசெய்யப்பட்டனர்.
முக்கியமற்ற நீக்கத்துக்கு பதிலாக, தோல்வியடைகின்ற ஒவ்வொரு அணியும் இன்னொரு அணியை நிக்குவதற்காக வாக்குகளை அளித்தன. அணிகள் அனைத்தும் ஒரு வாக்கைக் பெற்றிருந்ததால், டொம்மி மற்றும் அமண்டா வெற்றியைத் தீர்மானிக்கும் மேலதிக போட்டியாக கிறிஸ்டினா மற்றும் ஜசோனைத் தேர்வுசெய்து நீக்கினர்.
வெளி இணைப்புகள்
பகுப்பு:அமெரிக்கத் தொலைக்காட்சித் தொடர்கள் பகுப்பு:ஆங்கிலத் தொலைக்காட்சித் தொடர்கள் பகுப்பு:கூகுள் தமிழாக்கம்-ஆங்கில தொலைக்காட்சித் தொடர்கள்
சிவராமபேட்டை சிவராமநங்கையம்மன் கோயில்
சிவராமபேட்டை சிவராமநங்கையம்மன் கோயில் தமிழ்நாட்டில் தென்காசி மாவட்டம், சிவராமபேட்டை என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:தென்காசி மாவட்டத்திலுள்ள அம்மன் கோயில்கள்
பேர்கோஸ் பெருங்கோவில்
பேர்கோஸ் பெருங்கோவில் (Catedral de Burgos) என்பது கோதிக் கட்டடக்கலையில் அமைந்த கத்தோலிக்க பெருங்கோவிலாகும். இது எசுப்பானியாவின் பேர்கோசில் அமைந்துள்ளது. இது மரியாவின் பெயரில் அமைந்துள்ளது. இப்பெருங்கோயில் இதன் மிகப்பெரிய அளவிற்காகவும் தனித்துவமான கட்டடக்கலைக்காகவும் புகழ் பெற்றது. இந்தப் பெருங்கோவிலின் கட்டுமானப்பணி 1221இல் ஆரம்பமானது. இது கட்டி முடிக்கப்பட்ட பின் ஒன்பது வருடங்களுக்கு தேவாலயமாக பயன்பட்டது. ஆனால் இதன் பணிகள் அடிக்கடி தடைப்பட்டு 1567 வரை செயற்பட்டது.இது ஆரம்பத்தில் கோதிக் கட்டடக்கலை வடிவத்த்திலேயே கட்டத்தொடங்கப்பட்டாலும் இடையே வேறு கட்டடக்கலையைச் சார்ந்த வேலைப்பாடுகளும் 15 மற்றும் 16 ஆம் நூற்றாண்டுகளில் இணைக்கப்பட்டது.
இந்தப் பெருங்கோவில் ஐக்கிய நாடுகள் கல்வி, அறிவியல், பண்பாட்டு நிறுவனத்தால் உலகப் பாரம்பரியக் களமாக அக்டோபர் 31, 1984 இல் அறிவித்தது. இதன் அமைப்பு ப்ருசெல்ஸ் பெருங்கோவிலின் அமைப்பை ஒத்தது.
வெளி இணைப்புக்கள்
பகுப்பு:எசுப்பானியப் பேராலயங்கள் பகுப்பு:எசுப்பானிய உலக பாரம்பரியக் களங்கள்
கலைவாணி தொழில்நுட்பக் கல்லூரி
கலைவாணி தொழில்நுட்பக் கல்லூரி (கேவிசிடி), இந்தியாவின் கோயம்புத்தூரில் இயங்கிவரும் தனியார் சுயநிதி பொறியியல் கல்லூரியாகும். இக்கல்லூரி அகில இந்திய தொழில்நுட்பக் கல்விக் குழுவின் (AICTE) அனுமதியுடன் 2009ஆம் ஆண்டு முதல் செயற்பட்டு வருகிறது. இக்கல்லூரி கோயம்புத்தூர் அண்ணா பல்கலைக்கழகத்தின் உறுப்புக் கல்லூரியாகும்.
அமைவிடம்
இக்கல்லூரி, கோயம்புத்தூர் மாவட்டத்தில் மதுக்கரைக்கு அருகே பாலத்துறையில் அமைந்துள்ளது.
மேற்கோள்கள்
பகுப்பு:கோயம்புத்தூர் மாவட்ட பல்கலைக்கழகங்களும் கல்லூரிகளும் பகுப்பு:கோயம்புத்தூரிலுள்ள பொறியியல் கல்லூரிகள்
நகுல் சர்மா
நகுல் சர்மா (பிறப்பு 23 அக்டோபர் 1993) ஓர் இந்திய துடுப்பாட்ட வீரர். 2018, 5 பிப்ரவரி அன்று 2017–18 விஜய் ஹசாரே கோப்பையில்  விளையாடி பட்டியல் ஏ துடுப்பாட்ட போட்டிக்கு அறிமுகமானார்.
குறிப்புகள்
பகுப்பு:இந்தியத் துடுப்பாட்டக்காரர்கள் பகுப்பு:வாழும் நபர்கள் பகுப்பு:1993 பிறப்புகள்
வயலோகம்
வயலோகம் (தமிழ்: வயலோகம்), இந்தியா, தமிழ்நாடு, புதுக்கோட்டை மாவட்டம் , அன்னவாசல் வருவாய் தொகுதியில் உள்ள கிராமமாகும்.
விளக்கப்படங்கள்
2001 மக்கள் தொகை கணக்கெடுப்பின்படி, வயலோகத்தின் மொத்த மக்கள்  தொகை 2550  ல் 1278 ஆண்களும், 1272 பெண்களும் உள்ளனர். மொத்த மக்கள் தொகையில் 1570 பேர் கல்வி அறிவு பெற்றவர்கள்.
மேற்கோள்கள்
பகுப்பு:பிற மொழி வார்த்தைகளைக் கொண்ட கட்டுரைகள்
பாலைத் தாவரம்
பாலைத்தாவரங்கள் ஜீரோஃபிட்ஸின் உருவ அமைப்பு மற்றும் உடலியல் பல்வேறு விதமாக தண்ணீரைப் பாதுகாக்க பயன்படுகிறது, மேலும் பொதுவாக உலர் காலங்களில், அதிக அளவு தண்ணீர் சேமித்து வைக்கின்றன. மற்ற இனங்கள் தங்கள் திசுக்களில் நீண்ட காலத்திற்குத் தற்காலிகமாக வாழத் தக்கவையாக மாற்றப்படலாம், அதன் போது அவை வளர்சிதை மாற்ற நடவடிக்கைகள் திறம்பட மூடப்படும். இத்தalt=பாலைத்தாவரம்|thumb|பாலைத்தாவரம்கைய உருவக மற்றும் உடற்கூறியல் தழுவல்கள் கொண்ட பாலைத்தாவரங்கள்
பகுப்பு:காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
இராமையா
இராமையா என்ற தலைப்பில் உள்ள கட்டுரைகள்:
--
மகுவா முகர்ஜி
மகுவா முகர்ஜி (Mahua Mukherjee ) இந்திய பாரம்பரிய நடன வடிவமான கௌடிய நிருத்யா‎ என்ற நடனத்தில் நிபுணராவார். இரவீந்திர பாரதி பல்கலைக்கழகத்தில் ஆராய்ச்சியாளராகவும் ஆசிரியராகவும் அதன் நுண்கலை பீடத்தின் தலைவராகவும் உள்ளார். தனது கணவர் அமிதவ முகர்ஜியுடன் சேர்ந்து, 1980-களிலிருந்து தனது வாழ்க்கையின் மூலம் நடன பாணியை புதுப்பித்து வருகிறார். அமெரிக்காவின் ஓக்லஹோமா பல்கலைக்கழகத்தில் வருகை தரும் பேராசிரியராக நிகழ்ச்சிகள் மற்றும் விரிவுரைகளையும் வழங்கியுள்ளார். இவர் பிரதீந்திரநாத், சசி மகதோ, நரோத்தம் சன்யால், கம்பீர் சிங் முதா, முகுந்த் தாஸ் பட்டாச்சார்யா போன்ற பயிற்சியாளர்களிடம் சாவ், நச்னி, குசான் மற்றும் கீர்த்தனியா மரபுகளின் நடனங்களைக் கற்றுள்ளார்.
முகர்ஜி கௌடியா நிருத்ய பாரதி மற்றும் மித்ராயன் ஆகிய நிறுவனங்களின் இயக்குநராகவும் உள்ளார். தாவரவியலில் முனைவரான இவர் ஆரம்பத்தில் பரத நாட்டியத்திலும் பயிற்சி எடுத்தார். நைஜீரிய எழுத்தாளர் தனுரே ஓஜைடே எழுதிய "தி பியூட்டி ஐ ஹேவ் சீன்: எ ட்ரைலோஜி" என்ற தொகுப்பில் வெளியிடப்பட்ட ஒரு கவிதையிலும் இவர் இடம் பெற்றுள்ளார். இந்தியத் திரைப்படப் பிரிவு உருவாக்கிய கீத்மய் தன்மய் - டிரான்ஸ் இன் மோஷன் என்ற ஆவணப்படத்திலும் நடித்துள்ளார்.
புத்தகங்கள்
இவர் வங்காளப் பாரம்பரிய நடனமான, கௌடியா நிருத்யா என்ற நடன மரபைப் பற்றி நூல் ஒன்றை எழுதியுள்ளார். இது கொல்கத்தாவில் உள்ள ஆசிய சமூகம் என்ற அமைப்பின் மூலம் வெளியிடப்பட்டது
சான்றுகள்
பகுப்பு:வாழும் நபர்கள் பகுப்பு:இந்தியப் பாரம்பரிய பெண் நடனக் கலைஞர்கள்
தமிழ்த்தாய் விருது
தமிழ்த்தாய் விருது என்பது தமிழ்நாடு அரசின் தமிழ் வளர்ச்சித் துறையின் மூலம்  ஆண்டுதோறும் அளிக்கப்படும் விருதுகளில் ஒன்றாகும். 2012 ஆம் ஆண்டு முதல் இந்த விருது வழங்கப்படுகிறது. தமிழகம் மற்றும் பிற மாநிலங்கள் மற்றும் பிற நாடுகளில் வாழும் தமிழர்கள், தங்களது பண்பாட்டு வேர்களைக் காப்பதற்காகப் பல்வேறு அமைப்புகளை உருவாக்கி மொழி இலக்கியம், கலை ஆகியப் பணிகளை மேற்கொண்டு வரும் சிறந்த அமைப்புக்கு இந்த விருது வழங்கப்படுகிறது. இந்த விருதுக்கு ஐந்து இலட்சம் ரூபாய் பரிசுத் தொகையும், கேடயம் மற்றும் பாராட்டுச்சான்று அளித்து சிறப்பிக்கப்படுகிறது.
மேற்கோள்கள்
பகுப்பு:தமிழ் வளர்ச்சித் துறை விருதுகள் பகுப்பு:தமிழ்த்தாய்
வளர்தமிழ்: உங்கள் தமிழைத் தெரிந்து கொள்ளுங்கள் (நூல்)
வளர்தமிழ் : உங்கள் தமிழைத் தெரிந்து கொள்ளுங்கள், தமிழண்ணல் தினமணி நாளிதழில் வளர்தமிழ் பகுதியில் தமிழ் மொழியின் பயன்பாடு, இலக்கணம், மரபு குறித்து எழுதியவற்றின் தொகுப்பினைக் கொண்ட நூலாகும்.
அமைப்பு
இந்நூலில் சித்திரமும் கைப்பழக்கம் செந்தமிழும் நாப்பழக்கம் என்ற முன்னுரை தவிர்த்து 14 பகுப்புகள் இடம் பெற்றுள்ளன. பின்னிணைப்பாக தினமணி இதழில் வளர்தமிழ் வெளிவந்த விவரம் நாள்வாரியாக தரப்பட்டுள்ளது.
உசாத்துணை
'வளர்தமிழ் : உங்கள் தமிழைத் தெரிந்து கொள்ளுங்கள்', நூல், (1989; மீனாட்சி புத்தக நிலையம், 60, மேலக் கோபுரத்தெரு, மதுரை)
மேலும் பார்க்க
பகுப்பு:1989 தமிழ் நூல்கள் பகுப்பு:தமிழ் இலக்கண நூல்கள்
ஓ. ஏ. இராமையா
வாழ்க்கைச் சுருக்கம்
இலங்கை மலையகம் தலவாக்கலை பூண்டுலோயா டன்சீனன் தோட்டத்தைப் பிறப்பிடமாகக் கொண்டவர். இளம் வயது முதலே சமூக பிரச்சினைக‌ளில் அக்கறை கொண்டிருந்த இராமையா 1950களின் இறுதியில் சனநாயகத் தொழிலாளர் காங்கிரசில் தமது 19 ஆவது வயதில் தொழிற்சங்கப் பணியை ஆரம்பித்தார். 1960களில் இலங்கை கம்யூனிஸ்ட் கட்சியில் இருக்கும்போது, அரசியல், தொழிற்சங்கக் கற்கை நெறிகளை கிழக்கு செருமனியில் தொடர்ந்தார்.
சிறையிலிருந்து திரும்பிய பின், 1983 முதல் செங்கொடிச் சங்கத்தின் தலைவராக ரொசாரியோ பெர்னாண்டோவும், பொதுச் செயலாளராக ஓ.ஏ. இராமையாவும் செயற்பட்டார்கள். 1984 இல் செங்கொடிச் சங்கம் மீண்டும் இலங்கை கம்யூனிஸ்ட் கட்சியுடன் இணைக்கப்பட்டது. இராமையா சர்வதேச தொழிற்சங்க சம்மேளனம், கம்யூனிஸ்ட் கட்சியின் சம்மேளனம் ஆகியவற்றின் உறுப்பினராகவும், கம்யூனிஸ்ட் மத்திய குழு உறுப்பினராகவும், தொழிற்சங்க சம்மேளனத்தின் துணைத் தலைவராகவும், பெருந்தோட்டத் தொழிற்சங்கக் கூட்டமைப்பின் பொதுச் செயலாளராகவும், பெருந்தோட்ட சமூக மாமன்றத்தின் தலைவராகவும் இறுதிவரை பதவி வகித்துள்ளார்.
இலங்கை வாழ் மலையாளிகளையும், இலங்கை வாழ் தெலுங்கர்களையும் ஒன்றிணைத்து 1970ல் 'இந்திய வம்சாவளி மக்கள் கூட்டமைப்பு' என்ற புதிய அமைப்பை உருவாக்கினார். இலங்கையில் தமிழர்கள் தொடர்ந்து தாக்கப்படுவதைக் கண்டித்து இந்த அமைப்பின் மூலம் போராட்டங்களை நடத்தினார்.
செருமனி, உருசியா, பெல்ஜியம், தென்னாப்பிரிக்கா, இத்தாலி, ஒங்கொங், வங்காளதேசம் முதலான பல நாடுகளில் நடைபெற்ற தொழிற்சங்க கருத்தரங்குகளில் கலந்து கொண்டுள்ளார்.
மறைவு
இரண்டு பிள்ளைகளின் தந்தையான ஓ. ஏ. இராமையா அட்டனில் 2013 மே 18 சனிக்கிழமை காலமானார்.
மேற்கோள்கள்
பகுப்பு:2013 இறப்புகள் பகுப்பு:1938 பிறப்புகள் பகுப்பு:இலங்கை பொதுவுடமைவாதிகள் பகுப்பு:இலங்கை தொழிற்சங்கவாதிகள் பகுப்பு:இலங்கைத் தமிழ் இடதுசாரிகள்
காருல் யோவான்
காருல் யோவான் (Karl Johan, அல்லது Charles John of Sweden and Norway, சனவரி 26, 1763 - மார்ச் 8, 1844) சுவீடன் மற்றும் நார்வே நாடுகளின் மன்னராக ஆட்சி புரிந்தவர். இவரது இயற்பெயர் சீன் பெருனதோத்து ஆகும். இவரது குடும்பத்திலேயே தென் இத்தாலியில் உள்ள போன்தேகொர்வோவின் முதல் இளவரசர் இவர் தான்.
பகுப்பு:1763 பிறப்புகள் பகுப்பு:சுவீடனின் வரலாறு பகுப்பு:1844 இறப்புகள்
தே. ம. சுவாமிநாதன்
தேவ மனோகரன் சுவாமிநாதன் (Deva Manoharan Swaminathan) இலங்கைத் தமிழ் வழக்கறிஞரும், அரசியல்வாதியும் ஆவார். ஐக்கிய தேசியக் கட்சியின் நாடாளுமன்ற உறுப்பினரான இவர், இந்து மத விவகாரம் மற்றும் மீள்குடியேற்ற அமைச்சராக 2015 சனவரி 12 முதல் நியமிக்கப்பட்டார். 2015 நவம்பர் 11 முதல் சிறைச்சாலைகள் மறுசீரமைப்பு அமைச்சராகவும் நியமிக்கப்பட்டார். முன்னாள் மேல் மாகாண ஆளுநராகவும், தேசிய சேமிப்பு வங்கியின் தலைவராகவும் பணியாற்றினார்.
குடும்பமும், கல்வியும்
சுவாமிநாதன் வட இலங்கையில் புகழ் பெற்ற அரசியல் குடும்பத்தில் எம். சுவாமிநாதன், லலிதாம்பிகை ஆகியோருக்குப் பிறந்தவர். முன்னைநாள் மேலவை உறுப்பினர் சர் சங்கரப்பிள்ளை பரராஜசிங்கம் இவரது தாய்வழிப் பாட்டனார் ஆவார். சேர் பொன்னம்பலம் அருணாசலம் தந்தை வழிப் பூட்டனார் ஆவார். கொழும்பு றோயல் கல்லூரியில் கல்வி பயின்ற சுவாமிநாதன், இலங்கை சட்டக் கல்லூரியில் சட்டம் கற்று உச்சநீதிமன்ற சட்டவறிஞராக வெளியேறினார். சட்டக் கல்லூரியின் தமிழ்ச் சங்கத்தின் தலைவராகப் பணியாற்றினார்.
சட்டப் பணி
கொழும்பில் தனது சட்டவறிஞர் பணியை ஆரம்பித்த சுவாமிநாதன், 1971 இல் டி. எம். சுவாமிநாதன் அசோசியேட்சு என்ற சட்ட நிறுவனத்தை ஆரம்பித்தார்.
அரசியலில்
அரசுத்தலைவர் ஜே. ஆர். ஜெயவர்தனா, ஐக்கிய தேசியக் கட்சி உறுப்பினரான சுவாமிநாதனை பல்கலைக்கழக மானியங்கள் ஆணைக்குழு, பொதுச் சேவைகள் ஆணையம், கல்விச் சேவைகள் குழு ஆகியவற்றில் உறுப்பினராக நியமித்தார். பின்னர் அரசுத்தலைவர் ரணசிங்க பிரேமதாசாவின் கீழ் உள்ளூராட்சி சேவைகள் ஆணைக்குழுவின் உறுப்பினராகவும் சேவையாற்றினார். 2002 இல் தேசிய சேமிப்பு வங்கியின் தலைவராக நியமிக்கப்பட்டார்.
அரசுத்தலைவர் விஜயதுங்கா மேல்மாகாணசபை ஆளுனர் சுப்பையா சர்வானந்தாவை சர்ச்சைக்குரிய வகையில் பதவி நீக்கம் செய்ததை அடுத்து, அவரது இடத்துக்கு சூன் 2004 இல் சுவாமிநாதன் நியமிக்கப்பட்டார்.
2010 நாடாளுமன்றத் தேர்தலில் ஐக்கிய தேசியக் கட்சியின் சார்பில் தேசியப் பட்டியல் உறுப்பினராக நியமிக்கப்பட்டார். 2015 சனவரி 12 இல் அரசுத்தலைவர் மைத்திரிபால சிறிசேனவினால் இந்து மத விவகாரம் மற்றும் மீள்குடியேற்ற அமைச்சராக நியமிக்கப்பட்டார். மீண்டும் இவர் 2015 செப்டம்பர் 4 அன்று புனர்வாழ்வு, மீள்குடியேற்றம் மற்றும் இந்து மத அலுவல்கள் அமைச்சராக நியமிக்கப்பட்டார். 2015 நவம்பர் 11 முதல் சிறைச்சாலைகள் மறுசீரமைப்பு அமைச்சராகவும் கூடுதல் பொறுப்பு வழங்கப்பட்டது.
சமூக சேவை
சுவாமிநாதன் கொழும்பு பொன்னம்பலவாணேசுவரர் கோயிலின் அறங்காவல் குழுத் தலைவராவார். இவர் கொழும்பு விவேகானந்த சபையின் நூற்றாண்டுத் தலைவராகவும் இருந்துள்ளார்.
மேற்கோள்கள்
பகுப்பு:1945 பிறப்புகள் பகுப்பு:வாழும் நபர்கள் பகுப்பு:இலங்கையின் 14வது நாடாளுமன்ற உறுப்பினர்கள் பகுப்பு:இலங்கையின் 15வது நாடாளுமன்ற உறுப்பினர்கள் பகுப்பு:கொழும்பு றோயல் கல்லூரி பழைய மாணவர்கள் பகுப்பு:இலங்கை மேல் மாகாண ஆளுநர்கள் பகுப்பு:இலங்கை இந்துக்கள் பகுப்பு:இலங்கைத் தமிழ் வழக்கறிஞர்கள் பகுப்பு:இலங்கைத் தமிழ் அரசியல்வாதிகள் பகுப்பு:ஐக்கிய தேசியக் கட்சி அரசியல்வாதிகள் பகுப்பு:கொழும்பு மாவட்ட நபர்கள் பகுப்பு:இலங்கை அமைச்சர்கள் பகுப்பு:இருபத்தொராம் நூற்றாண்டு இலங்கை அரசியல்வாதிகள்
இன்ஆமுல் ஹக் (இளையவர்)
பகுப்பு:வங்காளதேசத் துடுப்பாட்டக்காரர்கள் பகுப்பு:1986 பிறப்புகள் பகுப்பு:வாழும் நபர்கள்
விளையன்கோட்டை பனந்தமுடைய அய்யனார் கோயில்
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயிலில் அய்யனார், பூர்ணகலா, புஷ்கலா சன்னதிகளும், விநாயகர், சுப்பிரமணியர், ஆஞ்சநேயர், கன்னியார், பைரவர், வீரபத்திரர், சின்னகருப்பர், பெரியகருப்பர், பேச்சியம்மன், பத்ரகாளி உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பற்று அட்டை
ஒரு பற்று அட்டை (இதனை வங்கி அட்டை  அல்லது காசோலை அட்டை  என்றும் கூறுகின்றனர்) என்பது ஒரு பிளாஸ்டிக் அட்டை. கொள்முதலின்போது ரொக்கம் அல்லது வேறு வழியில் அதன் விலையைச் செலுத்தும் ஒரு மாற்றும் முறைமையை இது அளிக்கிறது. இதன் செயல்பாட்டின்வழி உரைப்பதானால், இதனை ஒரு மின்னணுக் காசோலை எனக் கூறலாம். காரணம், பணமானது நேரடியாக வங்கிக் கணக்கு அல்லது அந்த அட்டையில் விஞ்சியிருக்கும் நிதி ஆகியவற்றிலிருந்து நேரடியாக எடுக்கப்படுகிறது. சில வேளைகளில், இணையப் பயன்பாட்டிற்கு என்றே பிரத்தியேகமாக அட்டைகள் உருவாக்கப்படுகின்றன. இவற்றில் இயற்பொருள் சார்ந்த அட்டை என்று ஒன்று இருப்பதில்லை.
பல நாடுகளில் இவ்வாறான பற்று அட்டை பரவலாகப் பயன்படுகிறது. இது காசோலையின் பயன்பாட்டினையும், மற்றும் சில வேளைகளில் அளவீடு ரீதியாக, ரொக்கத்தின் பயன்பாட்டினையும் விஞ்சி விட்டது. கடன் அட்டை என்பதைப் போலவே, பற்று அட்டைகளும் தொலை பேசி மற்றும் இணைய வழி கொள்முதல்களுக்காகவே முதன்மையாகப் பயனாகின்றன. ஆயினும், கடன் அட்டைகளில் அவற்றின் அட்டையின் உடைமையாளர் பின்னாளில் பணம் செலுத்த வேண்டியிருப்பதைப் போல அல்லாது, இதில் பணமானது அவரது வங்கிக் கணக்கிலிருந்து நேரடியாக பெறப்பட்டு விடுகிறது.
பற்று அட்டைகளைக் கொண்டு உடனடியாகப் பணம் எடுக்கலாம்; மேலும், இவை தானியங்கி பணம் வழங்கும் இயந்திரம் எனப்படும் ஏடிஎம் அட்டைகளைப் போல பணம் எடுப்பதற்கும், காசோலைகளுக்கு பற்றுறுதி அளிக்கும் அட்டைகளாகவும் விளங்குகின்றன. வணிகர்கள் தங்களது வாடிக்கையாளர்களுக்கு "பணம் திருப்புதல்" / "பணத்திற்குப் பதில் மாற்று" போன்ற வசதிகளை வழங்கலாம். இந்நிலைகளில் ஒரு வாடிக்கையாளர் தங்களது கொள்முதலுடன் ரொக்கத்தையும் எடுத்துக் கொள்ளலாம்.
கடனா அல்லது பற்றா?
"கடனா அல்லது பற்றா?" இது ஐக்கிய அமெரிக்க நாடுகளில் ஒரு பற்று அட்டையைப் பயன்படுத்துகையில் அடிக்கடி கேட்கப்படும் கேள்வியாகும். ஐக்கிய அமெரிக்க நாடுகளில், ஒருவர் விற்பனைச் சமயத்தில் "கடன்" அல்லது "பற்று" அட்டை என எதைப் பயன்படுத்தினாலும், அதற்கான பணம் அட்டையின் உடைமையாளரின் காசோலைக் கணக்கிலிருந்தே வரும். இவ்வாறாக இருப்பதனால், ஐக்கிய அமெரிக்க நாடுகளில் பெரும்பான்மையான நுகர்வோரைப் பொறுத்த வரையில் இந்த இரண்டிற்கும் இடையில் வேறுபாடுகள் ஏதுமில்லை. இருப்பினும், பணம் எப்போதும் அட்டையின் உடைமையாளரின் காசோலைக் கணக்கிலிருந்தே வருவதாயினும், விற்பனை நிகழ்வின்போது "கடன்" அல்லது "பற்று" ஆகிய இரண்டிற்கும் நிச்சயமான ஒரு வேறுபாடு உள்ளது.
ஓர் அட்டையின் உடைமையாளர் "கடன்" என்பதைத் தெரிவு செய்கையில், அந்த வர்த்தக நடவடிக்கையானது "நேரடிக் கணினி முறைமை" அல்லாது செயல்படுகிறது. விற்பனை நிகழ்வின்போது, வர்த்தகர் அங்கீகாரம் பெறுவதற்கான செயற்பாட்டை மேற்கொள்ளலாம் அல்லது அவ்வாறு மேற்கொள்ளாதிருக்கலாம். அங்கீகாரம் என்பது வேண்டப்பட்ட பணம் வணிகருக்கு அளிக்கப்பட்டு விடும் என்னும் ஒரு பற்றுறுதியாகும். வழமையான ஒரு பற்று அட்டை வர்த்தக நடவடிக்கையைப் போலவே, வணிகர் தமது அனைத்து பற்று அட்டை நடவடிக்கைகளையும் தீர்வு செய்யாதவரை அட்டையின் உடைமையாளரின் கணக்கிலிருந்து பணம் உண்மையில் பெறப்படுவதில்லை. இருப்பினும், விற்பனை நிகழ்வின்போதே அட்டையின் உடைமையாளரின் கணக்கில் அதற்கான பணமதிப்பு தாக்கலாகி விடுகிறது. வணிகரைப் பொறுத்து இத்தகைய தாக்கலானது, அட்டையின் உடைமையாளரின் கணக்கில் இடப்படுவதற்குச் சில நாட்களாகலாம்.
ஓர் அட்டையின் உடைமையாளர் "பற்று" என்பதைத் தெரிவு செய்கையில் வர்த்தக நடவடிக்கையானது நேரடிக் கணினி முறைமையில் செயல்படுவதாகிறது. இத்தகைய ஒரு நிகழ்வில், அட்டையின் உடைமையாளர் தனது கொள்முதலை ஒரு தனிப்பட்ட அடையாள எண் அதாவது, "பின்" ("PIN") எனப்படும் ஒரு குறியீட்டு எண் கொண்டு அதற்குச் சான்றளிக்கிறார். இதற்கான அனுமதியைப் பெற்ற பின்னர் இதன் மதிப்பிற்கான பணம் உடனடியாக அட்டையின் உடைமையாளரின் கணக்கிலிருந்து வணிகரின் கணக்கிற்கு மாற்றப்பட்டு விடுகிறது.
ஐக்கிய அமெரிக்க நாடுகளில் பெரும்பான்மையான நுகர்வோர்கள் "பற்று" அதற்கு எதிராக "கடன்" என்பதற்கு இடையிலான வேறுபாட்டினைப் பொருட்படுத்தாது இருப்பினும், அவற்றிற்கு இடையே உள்ள முக்கியமான வேறுபாடுகளை அவர்கள் அறிந்து கொள்ளுதல் அவசியம். அவை அனைத்திலும் தலையானது, "பற்று" என்பதன் கீழான நடவடிக்கைகள், சில நிபந்தனைகளுக்கு உட்பட்டு, பூசலுக்கு உட்படலாம். அது பற்று அட்டை அல்லது கடன் அட்டை என எதன் கீழ் பெறப்பட்டிருப்பினும் இவ்வாறு நிகழலாம். பற்று அட்டை மீதான பூசல் என்பது கடன் அட்டை மீதான பூசல் போன்றே செயல்படும். இவ்வாறான பூசல், அட்டையின் உடைமையாளருக்கு ஆதரவாகத் தீர்வு பெறுவரையிலும், அந்த வர்த்தக நடவடிக்கைக்கான பணத் தாக்குதல் அவரது கணக்கில் ஏற்றப்பட்டே இருக்கும். ஒரு பற்று அட்டையின் உடைமையாளரைப் பொறுத்தவரையிலும், பூசல் அவருக்கு ஆதரவாக தீர்வாகும் வரையிலும் பணம் அவர் கணக்கினின்றும் நீங்கியதாகவே கொள்ள வேண்டும். அவ்வாறு, தீர்வாகும்போது பணம் அவருக்குத் திரும்ப வழங்கப்படும். கடன் அட்டையின் உடைமையாளரைப் பொறுத்தவரையிலும், பூசலுக்குட்பட்ட பணத்தை அவர் முன்னரே செலுத்தி விட்டதால், தீர்வாகும் வரையிலும் அவர் பணம் செலுத்தத் தேவையில்லை. அவ்வாறு அவருக்கு ஆதரவாக தீர்வாகும் பட்சத்தில்தான், தாக்கலுக்கு உட்பட்ட பணம் அவரது கணக்கிலிருந்து அகற்றப்படும் அல்லது அவர் முன்னரே செலுத்தியிருப்பின் அவரது கணக்கில் திரும்ப வைக்கப்படும். இது மிகப் பொதுவானதாகும். இருப்பினும், "பற்று" என்பதன் கீழ் செயற்படுத்திய நடவடிக்கைகள் எதனையும், அவை மோசடி என்றில்லாத வரையினில், பூசலுக்கு உட்படுத்த இயலாது.
பற்று அல்லது கடன் ஆகியவற்றிற்கு இடையிலான பிறிதொரு வேறுபாடு யாதெனில், கடன் அட்டையின் கீழாக நடவடிக்கையைத் தெரிவு செய்கையில், அதனுடனான கட்டணத்தையும் செலுத்த நேரிடும். பல வங்கிகள் தங்களது காசோலைக் கணக்குகள் மற்றும் பற்று அட்டைகள் வழி பெறப்படும் கொள்முதல் மதிப்பிற்கு ஏற்றவாறு வெகுமதிகளை வழங்குகின்றன. இவை பொதுவாக புள்ளிகளின் அடிப்படையில் உள்ளன. உதாரணமாக எக்ஸ் என்பதாக குறிப்பிட்ட அளவு பணத்தைச் செலவு செய்திருப்பின், அதற்கு ஏற்றதாக ஒரு அளவினில் ஈட்டும் புள்ளிகளைக் கொண்டு பணம் திரும்பப் பெறுதல், இசை, காப்பி, வானூர்திப் பயண தொலைவுகள் ஆகியவற்றைக் குறிப்பிட்ட கால அளவில் பெறலாம். இருப்பினும், இத்தகைய வெகுமதிகள் ஒருவர் பற்று அட்டையின் கீழ் கடன் என்பதைத் தெரிவு செய்யும்போது மட்டுமே கணக்கிடப்படும். பல வங்கிகளும் பற்று அட்டையின் கீழான கடன் சார்ந்த நடவடிக்கைகளுக்கு ஒரு சிறு கட்டணத்தை வசூலிக்கின்றன. ஆக, பற்று அட்டையின் மூலம் உங்களுக்கு வெகுமதிப் புள்ளிகள் கிடைக்கையில், வங்கி அதன் மீதான ஒரு கட்டணத்தையும் விதிக்கக் கூடும்.
பற்று அட்டை அமைப்புகளின் வகைகள்
thumb|right|225px|உருமாதிரியான ஒரு பற்று அட்டையின் முன்புறத்தின் உதாரணம்: வங்கியின் முத்திரையை வழங்குதல், ஈஎம்வி சில்லு ஹாலோகிராம் அட்டை எண், அட்டை வர்த்தகக்குறி முத்திரை, பயனறுதேதி மற்றும் அட்டை உரிமையாளரின் பெயர். thumb|right|225px|உருமாதிரியான ஒரு பற்று அட்டைப் பின்புறத்தின் உதாரணம்: காந்தத் துண்டு, கையெழுத்து, அட்டைக்கான பாதுகாப்புக் குறியீடு
பற்று அட்டை நடவடிக்கைகள் தற்சமயம் மூன்று வழிகளில் செயல்படுகின்றன: நேரடிக் கணினி பற்று (இதை குறியீட்டுப் பற்று  (PIN debit)என்றும் கூறுவதுண்டு), நேரடிக் கணினி அல்லாத பற்று  (இதனை கையெழுத்துப் பற்று  என்றும் கூறுவதுண்டு) மற்றும் மின்னணு பணப்பை அட்டை அமைப்பு. இயற்பொருளாக உள்ள பற்று அட்டையின் மூலம் நேரடிக் கணினி பற்று அட்டை, நேரடிக் கணினி முறைமை அல்லாத பற்று அட்டை மற்றும் மின்னணு பணப்பை அட்டை ஆகிய நடவடிக்கைகளிலும் ஈடுபடலாம் என்பதைக் குறித்துக் கொள்ளல் வேண்டும்.
பல பற்று அட்டைகளும் விசா அல்லது மாஸ்டர் என்னும் வர்த்தகக் குறியீடுகளின் கீழ் இருப்பினும், வேறு பல வகையான பற்று அட்டைகளும் உள்ளன. இவை ஒரு குறிப்பிட்ட நாடு அல்லது பகுதியில் ஏற்கப்படுவதாக உள்ளன. எடுத்துக் காட்டாக, ஐக்கிய இராச்சிய நாட்டில் சுவிட்சு (தற்போது மாஸ்டிரோ) மற்றும் சோலோ, கனடா நாட்டில் இன்டராக். ஃபிரான்ஸ் நாட்டில் கார்ட்டெ பிளூ, அயர்லாந்து நாட்டில் லேசர், ஜெர்மனி நாட்டில் "ஈசி எலெக்ட்ரானிக் கேஷ்" (இது முன்னர் யூரோசெக் எனப்பட்டது) மற்றும் ஆஸ்திரேலியா மற்றும் நியூசிலாந்து ஆகியவற்றில் எஃப்ட்போஸ் எனவும் வழங்குகிறது. எல்லை தாண்டிய ஒவ்வுமைக்கான தேவையின் காரணமாகவும் மற்றும் அண்மையில் யூரோ அறிமுகமானதினாலும், இவ்வாறான பல அட்டை வலைப்பின்னல்கள் மறு வர்த்தகக் குறியீடு பெற்று சர்வதேச நாடுகளிலும் அங்கீகாரம் பெறுவதான மாஸ்டிரோ முத்திரை கொண்டுள்ளன. (இவற்றிற்கு உதாரணமாக சுவிட்சர்லாந்து நாட்டின் "ஈசி டிரக்ட்", ஆஸ்திரியாவின் "பாங்கோமாட்காசெ" மற்றும் ஐக்கிய இராச்சியத்தின் சுவிட்ச் ஆகியவற்றைக் கூறலாம்). இது மாஸ்டர் கார்ட் என்னும் வர்த்தகக் குறியீட்டின் பகுதியாகவே உள்ளது. சில பற்று அட்டைகள் இரு வர்த்தகக் குறியீடுகளைப் பெற்றிருக்கலாம். அதாவது முந்தைய தேசிய முத்திரை மற்றும் மாஸ்டிரோ முத்திரை ஆகிய இரண்டினையுமே அவை கொண்டிருக்கலாம். (எ.கா:ஜெர்மனியின் ஈசி அட்டைகள், அயர்லாந்தின் லேசர் அட்டைகள், ஐக்கிய இராச்சியத்தின் சுவிட்சு மற்றும் சோலோ அட்டைகள், நெதர்லாந்தின் பின்பாஸ் அட்டைகள் மற்றும் பெல்ஜியம் நாட்டின் பாங்காண்டாக்ட் அட்டைகள் ஆகியவை). இவ்வாறு பற்று அட்டைகளைப் பயன்படுத்துவதால், வணிக இயக்காளர்கள் வாடிக்கையாளர்களின் செலவழிக்கும் தன்மையைக் கண்காணித்து தங்களது பொருட்களை மேலும் திறனுற்ற வழிகளில் வெளிப்படுத்த இயல்கிறது. இத்தகைய அமைப்புகளில் ஒன்றின் உதாரணம் எம்பெட் இண்டர்நேஷனல் (Embed International) என்பதாகும்.
நேரடிக் கணினி பற்று அமைப்பு
நேரடிக் கணினி முறைமையில் பற்று அட்டைகளுக்கு ஒவ்வொரு வர்த்தக நடவடிக்கைக்கும் மின்னணு முறையிலான அங்கீகாரம் தேவைப்படும். இந்த முறைமையில், பற்றுக்கள் உடனடியாக பயனரின் கணக்கில் ஏற்றப்படும். இந்த வர்த்தக நடவடிக்கை கூடுதலாக தனிப்பட்ட அடையாள எண் (personal identification number (PIN)) வழியாக சான்றளிப்பு பெறும். சில நேரடிக் கணினி முறைமைகளில் ஒவ்வொரு வர்த்தக நடவடிக்கைக்கும் இவ்வாறான சான்று தேவைப்படும். முக்கியமாக, அதிகரித்த தானியங்கி முறைமையில் பணம் வழங்கும் இயந்திரம் தொடர்பான ஏடிஎம் அட்டைகளுக்கு இது அவசியம். நேரடிக் கணினி முறைமையில் பற்று அட்டைகளைப் பயன்படுத்துவதில் ஒரு சிரமம் என்னவென்றால், விற்பனை முனைமை மின்னணு இயந்திரத்தைக் கொண்டிருக்க வேண்டும். சில சமயங்களில் தனிப்பட்ட ஒரு பின் அட்டையும் (PINpad) தேவைப்படலாம். இதில் பின் எண்ணைச் செலுத்த வேண்டியிருக்கும். எனினும், பல நாடுகளிலும் அட்டை சார்ந்த வர்த்தக நடவடிக்கைகளில் இது பொதுவானதாகவே உள்ளது. ஒட்டு மொத்தமாகப் பார்க்கையில், நேரடிக் கணினி முறைமையிலான பற்று அட்டை, நேரடிக் கணினி முறைமையில் அல்லாத பற்று அட்டையை விடச் சிறந்ததாகவே காணப்படுகிறது. காரணம், இதன் சான்றளிப்பு அமைப்பு பாதுகாப்பை உறுதி செய்வதாகவும், நேரடி முறைமையில் இது அமைந்திருப்பதுமேயாகும். செயற்பாட்டு தாமதம் விளைவது மட்டுமே நேரடி கணினி முறைமையிலான பற்று அட்டைகளின் ஒரே பிரச்சினையாக இருக்கலாம்.
நேரடிக் கணினி வழி பற்று அமைப்பு
நேரடிக் கணினி வழி அற்ற பற்று அட்டைகள் பெரும் வணிக முத்திரைகள் கொண்டிருக்கும் (எ.கா: ஐக்கிய இராச்சியம் மற்றும் பிற நாடுகளில் விசா அல்லது மாஸ்டர்கார்ட் அல்லது மாஸ்டிரோ போன்ற பெரும் வணிக முத்திரைகள். ஆனால், ஐக்கிய அமெரிக்க நாடுகளில் இவ்வாறு இருப்பதில்லை. இவை விற்பனை முனைமையில் கடன் அட்டையைப் போன்று (செலுத்துனரின் கையெழுத்தோடு) பயன்படுத்தப்படுகின்றன. இத்தகைய பற்று அட்டைகள் ஒரு தினசரி வரம்பிற்கு உட்பட்டு இருக்கலாம். இந்த வரம்பானது அது ஏற்றப்பட்ட பின்னர் நடப்புக் கணக்கு அல்லது சேமிப்புக் கணக்கில் விஞ்சியிருக்கும் தொகையைப் பொறுத்து அமையலாம். இவ்வாறு நேரடிக் கணினி வழி அல்லாத வர்த்தக நடவடிக்கைகள் இவை தொடர்பான கணக்கில் ஏற்றப்படுவதற்கு இரண்டிலிருந்து மூன்று நாட்கள் வரை பிடிக்கலாம். சில நாடுகளில் சில வங்கிகள் மற்றும் வர்த்தக சேவை நிறுவனங்கள் கொள்முதல் செய்பவருக்கு எந்தக் கட்டணமும் இல்லாத வகையில், அத்தகைய வர்த்தக நடவடிக்கையின் தோற்ற மதிப்பிற்கு மேற்பட்ட ஒரு "கடன்" அல்லது நேரடிக் கணினி வழி அல்லாத ஒரு பற்று நடவடிக்கை மேற்கொள்கின்றன. "பற்று" அல்லது நேரடிக் கணினி வழி பற்று நடவடிக்கைக்கு ஒரு சிறு கட்டணம் விதிக்கப்படலாம் (பல நேரங்களில் சில்லறை விற்பனையாளரே இத்தகைய கட்டணத்தையும் தாங்கிக் கொள்பவராகிறார்). பிற வேறுபாடுகளில் இவையும் அடங்கும்: நேரடிக் கணினி வழி கொள்முதலாளர்கள் பற்றுக் கொள்முதல் தொகைக்கு ஈடான அளவில் ரொக்கத்தையும் எடுக்கத் தெரிவு செய்யலாம் (அத்தகைய ஒரு நடவடிக்கைக்கு வர்த்தகரின் ஆதரவு இருக்குமாயின்). மேலும், வணிகரின் கண்ணோட்டத்திலிருந்து (நேரடிக் கணினி வழி அல்லாத) "கடன்" சார்ந்த நடவடிக்கையை விடவும் குறைவான கட்டணத்தையே நேரடிக் கணினி வழி பற்று நடவடிக்கையில் அவர் செலுத்துகிறார்.
மின்னணு பணப்பை அட்டை அமைப்பு
ஸ்மார்ட்-கார்ட் என்பது மின்னணு பணப்பை அமைப்பின் அடிப்படையிலானது. (இதில் மதிப்பானது வெளியிலுள்ள ஒரு கணக்கினில் அல்லாது, அட்டையில் சில்லுவில் பதிவு செய்யப்பட்டுள்ளது. எனவே, இந்த அட்டையை ஏற்கும் இயந்திரங்களுக்கு வலைப்பின்னல் அவசியமில்லை). இவை 1990ஆம் ஆண்டுகளின் இடைக் காலம் தொட்டு ஐரோப்பாவெங்கும், குறிப்பாக ஜெர்மனி (ஜெல்ட்கார்ட்டெ), ஆஸ்திரியா (குவிக்), நெதர்லாந்து (சிப்னிப்), பெல்ஜியம் மற்றும் சுவிட்சர்லாந்து (கேஷ்) ஆகிய நாடுகளில், பரவலாக வழங்கி வருகின்றன. ஆஸ்திரியாவிலும் ஜெர்மனியிலும் நடப்புக் கணக்குகள் அனைத்தும் தற்போது மின்னணு பணப்பையை உட்கொண்டவையாகவே உள்ளன.
முன்னரே பணம் செலுத்திய பற்று அட்டை
முன்னரே பணம் செலுத்திய பற்று அட்டைகள் மீள்செலுத்து பற்று அட்டைகள் அல்லது மீள்செலுத்து முன்னரே பணம் செலுத்திய பற்று அட்டைகள் எனவும் வழங்கப்படுகின்றன. மீண்டும் மீண்டும் இருப்பதான பண வழங்கீடுகளுக்கு இப்பெயர் பயன்படுகிறது. பணம் செலுத்துபவர் அட்டையின் உடைமையாளரின் கணக்கில் பணத்தைச் செலுத்தி விடுகிறார். முன்னரே பணம் செலுத்திய பற்று அட்டைகள் நேரடிக் கணினி அல்லாத பற்று அமைப்பு அல்லது நேரடிக் கணினி பற்று அமைப்பு வழியாக இந்த நிதிகளுக்கு அணுகல் கொண்டுள்ளன. குறிப்பாக ஐக்கிய அமெரிக்க நாடுகளில் மூல தளம் கொண்டுள்ள நிறுவனங்களில் வெளி நாட்டிலிருந்து நிதி பெறுகின்ற பெரும்பாலானவற்றில் முன்னரே பணம் செலுத்திய பற்று அட்டைகளின் மூலம் சர்வதேச நாடுகளிலிருந்து தாமதம் அல்லது சர்வதேச காசோலை அல்லது வங்கிப் பண மாற்றங்கள் தொடர்பான கட்டணம் ஏதுமின்றி பணம் பெற முடிகிறது. இணைய தள அடிப்படையிலான இஸ்டாக்ஃபோட்டோ போன்ற இருப்பு நிலை புகைப்பட வலைத்தளங்கள், புறவழி பணி கொள்ளும் ஓடெஸ்க் போன்றவை மற்றும் இணைப்பு வலைப்பின்னல்களான மீடியாவிஜ் போன்றவை ஆகிய அனைத்துமே முன்னரே செலுத்திய பற்று அட்டைகளைத் தங்களது பங்களிப்போர்/ சார்பிலா பங்களிப்போர்/ வணிகர்கள் ஆகியோருக்கு அளிக்கின்றன.
சாதகங்களும் பாதகங்களும்
பற்று மற்றும் காசோலை அட்டைகள் பரவலாக பயன்பாட்டில் உள்ளமையால் அவற்றினால் நுகர்வோர் மற்றும் சில்லறை வணிகருக்கு சாதகங்கள் மட்டுமன்றி பாதகங்களும் நிறைந்தே உள்ளன.
சாதகங்கள் பின்வருமாறு:
பணம் அல்லது கடன் அட்டையைப் போல் அல்லாது பற்று அட்டை பல பாதகங்களையும் கொண்டுள்ளது:
இந்தியாவில் குழந்தை பிறப்பு
இந்தியாவில் குழந்தை பிறப்பு நடைமுறைகள் (Childbirth in India) இந்து மதம் மற்றும் கூட்டுக் குடும்ப வாழ்க்கை, இந்தியாவின் சராசரி மக்கள் தொகை, திருமணத்தின் குறைந்த சராசரி வயது மற்றும் சமூக நிலை மற்றும் ஆண்கள் மற்றும் பெண்களுக்கு இடையிலான கல்வியறிவு ஆகியவற்றால் வடிவமைக்கப்பட்டுள்ளது. இந்தியாவில் போதிய தாய்வழி சுகாதார சேவைகள் வழங்க இயலாததற்கு, பெரிய கிராமப்புற-நகர்ப்புற பிளவு மற்றும் பெரிய மாநிலங்களுக்கு இடையேயான ஏற்றத்தாழ்வுகள் மற்றும் கடுமையான சமூக-பொருளாதார மற்றும் கலாச்சார கட்டுப்பாடுகளின் விளைவாகும்.
பற்று அட்டை
நுகர்வோர் பாதுகாப்பு
வலைப்பின்னலைப் பொறுத்து நுகர்வோருக்கான பாதுகாப்புக்கள் மாறுபடும். எடுத்துக் காட்டாக, விசா மற்றும் மாஸ்டர் கார்டுகள் குறைந்த பட்ச மற்றும் அதிகபட்ச கொள்முதல் அளவுகள், கூடுதல் கட்டணங்கள் மற்றும் வணிகரின் தரப்பிலான தன்னிச்சையான பாதுகாப்பு நடைமுறைகள் ஆகியவற்றைத் தடை செய்வதாக உள்ளன. கடன் நடவடிக்கைகளுக்கு வணிகர்கள் பொதுவாகவே அதிக அளவு கட்டணம் வசூலிக்கப்படுகின்றனர். காரணம் பற்று தொடர்பான வலைப்பின்னல் நடவடிக்கைகளில் மோசடி குறைவாக இருப்பதுதான். இதனால், சில வணிகர்கள் தங்கள் வாடிக்கையாளரை பற்று நடவடிக்கைகளுக்கு "நடத்திச்" செல்லக் கூடும். கட்டணங்களை மறுத்துப் பூசலில் ஈடுபடும் நுகர்வோர் கடன் அட்டையில் அவ்வாறு செய்வது எளிது. காரணம், அது உடனடியாக அவர்களது கட்டுப்பாட்டினை விட்டு விலகுவதில்லை. ஒரு பற்று அட்டையுடனான மோசடிக் குற்றச்சாட்டுகளும் காசோலை கணக்கினில் பிரச்சினைகளை உருவாக்கலாம். காரணம், பணம் உடனடியாக கணக்கிலிருந்து வெளியே எடுக்கப்பட்டு விடுகிறது. இதனால், மிகைப்பற்று அல்லது காசோலை திரும்புதல் ஆகியவை நிகழலாம். சில நேரங்களில், பற்று அட்டையை வழங்கும் வங்கிகள் பூசலுக்கு உட்பட்ட கட்டணத்தை உடனடியாகத் திரும்ப அளித்து விடுகின்றன. சில அதிகாரப் பகுதிகளில், கடன் மற்றும் பற்று அட்டைகள் ஆகிய இரண்டிலுமே நுகர்வோரின் கடப்பாடு ஒரே மாதிரியானதுதான்.
இந்தியாவில் குழந்தை பிறப்பு
சமூக அமைப்பு மற்றும் அமைப்பு
கூட்டுக் குடும்ப அமைப்பு இந்து சமூக அமைப்பின் அடிப்படை அம்சங்களில் ஒன்றாகும். எனவே, இந்தியாவில் இந்து மதம் முதன்மையாக பின்பற்றப்படும் மதமாக இருப்பதால், கூட்டு குடும்ப அமைப்பு இந்தியாவில் உள்ள குடும்ப கட்டமைப்புகளில் பெரும்பான்மையைக் கொண்டுள்ளது. கூட்டு-குடும்ப அமைப்பு பின்வருமாறு விவரிக்கப்பட்டுள்ளது: "கட்டமைப்பில், இது ஒரு திருமணமான ஆண், அவரது தந்தை, அவரது தாத்தா மற்றும் மூன்று தலைமுறைகளுக்குள் அவரது இணைப்பிரிவுகளை உள்ளடக்கியது. வெவ்வேறு உறவினர்கள் தங்கள் வாழ்க்கைத் துணைவர்கள் மற்றும் குழந்தைகளுடன் ஒரே குடியிருப்பில் வாழ்ந்து, ஒன்றாகச் சாப்பிட்டு வழிபடுகிறார்கள், சொத்தை பொதுவாக அனுபவிக்கிறார்கள். அவர்கள் பொருளாதார நடவடிக்கைகளில் ஒருவருக்கொருவர் ஒத்துழைக்கிறார்கள், உறுப்பினர்கள் தொழில் ரீதியாக வேறுபட்டிருந்தாலும், அவர்களின் வருவாயைச் சேமிப்பதில் கவனம் செலுத்துகிறார்கள். கூட்டுக் குடும்பத்தில் உள்ளவர்களில் நோய்வாய்ப்பட்ட மற்றும் பாதிக்கப்பட்டவர்களுக்கு பராமரிப்பு சேவைகளைச் செய்கிறார்கள், வேலையில்லாதவர்களுக்கு சமூகப் பாதுகாப்பு மற்றும் முதியோருக்கு ஆதரவை வழங்குகிறது ” “ கூட்டுக் குடும்பத்தில் வாழ்பவர்கள் சமூக வாழ்வின் பல்வேறு நடைமுறைகள், பிரச்சனைகள் மற்றும் மகிழ்ச்சிகளைப் பகிர்ந்து கொள்கிறார்கள்,
பற்று அட்டை
நுகர்வோர் பாதுகாப்பு
இந்தியா மற்றும் சுவீடன் போன்ற சில நாடுகளில், எந்த வலைப்பின்னல் பயன்பட்டாலும் நுகர்வோர் பாதுகாப்பு என்பது ஒரே அளவினதாகவே உள்ளது. சில வங்கிகள், பெரும்பாலும் நேரடிக் கணினி அட்டைகளுக்கும், குறைந்த பட்ச மற்றும் அதிக பட்ச கொள்முதல் அளவுகளை நிர்ணயிக்கின்றன. இருப்பினும், இதற்கும் அட்டையின் வலைப்பின்னல்களுக்கும் எந்தவிதத் தொடர்பும் கிடையாது. இது குறிப்பிட்ட நபரின் வயது மற்றும் அவரது கடன் பதிவுகள் ஆகியவற்றைப் பொறுத்து வங்கியின் தீர்மானத்தின் மேலானதாகும். ஒரு நடவடிக்கை கடன் சார்ந்தோ அல்லது பற்று சார்ந்தோ எவ்வாறு இருப்பினும், வாடிக்கையாளர்கள் வங்கிக்குச் செலுத்த வேண்டிய கட்டணம் ஒன்றாகவே இருக்கும். இதனால், ஒரு முறைமைக்கு மேலாக மற்றொரு முறைமையைத் தேர்ந்தெடுப்பதனால், வாடிக்கையாளர்களுக்கு எந்த வித சாதகமும் கிடையாது. கடைகள், இதனை அனுமதிக்கும் சட்டங்களுக்கு ஏற்றப்டி, கூடுதல் கட்டணங்களைப் பொருட்கள் அல்லது சேவைகளின் மீது ஏற்றலாம். கொள்முதலுக்கான பணம் எப்போது செலுத்தப்பட்டது என்பதைப் பொருட்படுத்தாது, அட்டை தேய்க்கப்படும் நொடியிலேயே பொருள் கொள்முதல் செய்யப்பட்டு விட்டதாகவே வங்கிகள் கருதுகின்றன. எந்த ஒரு நடவடிக்கை முறைமை பயன்பட்டிருப்பினும், கொள்முதலானது மிகைப்பற்றினை விளைக்கலாம். காரணம், அட்டை தேய்க்கப்படும் நொடியிலேயே பணம் கணக்கை விட்டு வெளியேறி விடுவதாகக் கருதப்படுகிறது.
நிதி அணுக்கம்
இதுவரை கடன் வரலாறு ஒன்றினைக் கொண்டிருக்காத கல்லூரி மாணவர்களிடையே பற்று அட்டைகள் மற்றும் பாதுகாப்பான கடன் அட்டைகள் ஆகியவை பிரபலமாக உள்ளன. அகதி ஊழியர்களும் இணைப்பு பற்று அட்டை கொண்டுள்ள தங்களது குடும்பத்தினருக்கு பணம் அனுப்புவதற்குப் பற்று அட்டைகளைப் பயன்படுத்தலாம்
இந்தியாவில் குழந்தை பிறப்பு
எழுத்தறிவு
இந்தியாவில் கல்வியறிவு விகிதம் காலப்போக்கில் கணிசமாக மேம்பட்டுள்ளது. இந்த விகிதம் 1981 இல் 43.56 சதவீதத்திலிருந்து 1991 இல் 52.11 சதவீதமாக அதிகரித்துள்ளது. நாட்டின் பல்வேறு பகுதிகளில் கல்வியறிவு விகிதங்கள் கணிசமாக வேறுபடுகின்றன. உதாரணமாக, வட இந்தியாவில் உள்ள கல்வியறிவு விகிதத்தினை தென்னிந்தியாவில் அதிகமாக உள்ளது. மேலும், ஆண்களுக்கும் பெண்களுக்கும் இடையே குறிப்பிடத்தக்க கல்வியறிவு இடைவெளி உள்ளது. 1991 இல், ஆண்களின் கல்வியறிவு விகிதம் 62.86 சதவீதமாக இருந்த போது, பெண்களின் கல்வியறிவு விகிதம் 39.42 சதவீதமாக மட்டுமே இருந்தது.